જ્યારે આ દુનિયા સુધી પહોચ્યાની વાત કરું છું, ત્યારે મારે આ બ્લોગ્સનાં વાચકવર્ગ વિષે પણ વાત કરવી છે. મારા પોતાની અને અન્ય ઘણીબધી વેબસાઈટની માહિતી પ્રમાણે અડધાથી પણ વધુ વાચક વર્ગ ભારત બહારનો છે. અને એ કોઈ નાનીસૂની વાત નથી જ. આ એવો વર્ગ છે જેના સુધી ગુજરાતી સાહિત્ય બીજા કોઈ માર્ગે પહોંચી શકતું નથી. તેમાં યુવાનોથી લઈને નિવૃત્ત થયેલા વડીલોનો પણ સમાવેશ થાય છે. ઇન્ટરનેટનાં માધ્યમથી આ એક નવો જ સેતુ બંધાયો છે જે એની ખૂબ જ મોટી લબ્ધિ છે.